Public procurement notice: Contract Award Notice
Published: 2025-04-02
Buyer: AGENCIJA ZA PRAVNI PROMET I POSREDOVANJE NEKRETNINAMA
Country: HR
Region: HR050
Contract type: Services
Procedure: Open procedure
CPV classification: 71314200: Energy management services
Estimated value: 1200000 EUR
Award criteria: price, quality
EU fund: eu-funds

Technical requirements: Predmet nabave je pružanje energetske usluge Naručitelju (Korisniku) od strane pružatelja energetske usluge (odabranog ponuditelja, dalje u tekstu: Pružatelj) u svrhu poboljšanja  energetske učinkovitosti Zgrade, što podrazumijeva postizanje i održavanje zajamčene razine energetske učinkovitosti, odnosno zajamčene uštede energije na koje se Pružatelj obveže svojom ponudom (dalje u tekstu: Ponuda) u odnosu na referentne vrijednosti navedene u prilogu (Prilog 2 - Referentne vrijednosti).
Ponudbena vrijednost za ovu stavku se iskazuje u naturalnim jedinicama (kWh/god) u odnosu na iznos "Referentne godišnje potrošnje energije (Econsumption,ref)" koji je naveden u tablici "Referentne vrijednosti". Ponuditelj se obvezuje da će postići smanjenje Godišnje potrebne isporučene energije za Zgradu u odnosu na Referentnu godišnju potrošnju energije Zgrade najmanje u vrijednosti koju navede u ovoj ponudbenoj stavci. Ponuđena vrijednost se uzima u obzir pri ocjenjivanju i bodovanju ponude na način opisan u ovoj Dokumentaciji o nabavi.

Vrijednost koja se boduje prema kriteriju "Zajamčena ušteda energije" je ponudbena vrijednost  koju ponuditelj navede u prilogu ove dokumentacije o nabavi, Prilog 1 - Ponudbene tablice, tablica "Ponudbene stavke" (stavka 3.), odnosno tablica „Vrijednosti za bodovanje ponude“, stavka 1.

BODOVANJE: Maksimalni broj bodova (B1) koji ponuditelj može dobiti prema kriteriju „Zajamčena ušteda energije“ iznosi 25 bodova. 
Onaj ponuditelj koji ponudi najveću vrijednost za „Zajamčena ušteda energije“ dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:
B1 = ΔEponude / ΔEmax x 25
Značenje simbola u formuli:
B1 - Vrijednost bodova ponude prema kriteriju „Zajamčena ušteda energije“. Bodovna vrijednost se iskazuje kao pozitivan decimalni broj s jednim decimalnim mjestom, zaokruživanjem na prvu decimalu.
ΔEponude  -  Vrijednost za „Zajamčena ušteda energije“ iz ponude koja se boduje
ΔEmax  -  Najveća ponuđena vrijednost za „Zajamčena ušteda energije“ između svih valjanih ponuda
Vrijednost koja se boduje prema kriteriju "Neto sadašnja vrijednost naknada za energetsku uslugu" je ponudbena vrijednost navedena u prilogu ove dokumentacije o nabavi, Prilog 1 - Ponudbene tablice, tablica „Vrijednosti za bodovanje ponude“ (stavka 2.), a koja se automatski izračunava prema formuli za izračun neto sadašnje vrijednosti na način da se sva plaćanja tijekom ugovornog razdoblja svedu (diskontiraju) na „sadašnju“ vrijednost, a na temelju ponudbenih vrijednosti koje ponuditelj navede u prilogu ove dokumentacije o nabavi, Prilog 1 - Ponudbene tablice, tablica "Ponudbene stavke", (stavke 4, 6 i 9), uz primjenu diskontne stope od 4,45 %. 

BODOVANJE: Maksimalni broj bodova (B2) koji ponuditelj može dobiti prema kriteriju „Neto sadašnja vrijednost naknada za energetsku uslugu“ iznosi 15 bodova. 
Onaj ponuditelj koji ponudi najmanju vrijednost za „Neto sadašnja vrijednost naknada za energetsku uslugu“  dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:
B2 = NSVmin / NSVponude x 15
Značenje simbola u formuli:
B2  - Vrijednost bodova ponude prema kriteriju „Neto sadašnja vrijednost naknada za energetsku uslugu“. Bodovna vrijednost se iskazuje kao pozitivan decimalni broj s jednim decimalnim mjestom, zaokruživanjem na prvu decimalu.
NSVponude  -  Vrijednost za „Neto sadašnja vrijednost naknada za energetsku uslugu“ iz ponude koja se boduje
NSVmin  -  Najmanja ponuđena vrijednost za „Neto sadašnja vrijednost naknada za energetsku uslugu“ između svih valjanih ponuda
Vrijednost koja se boduje prema kriteriju "Učinak subvencije“ je ponudbena vrijednost koju ponuditelj navede u svojoj ponudi u prilogu ove dokumentacije o nabavi, Prilog 1 - Ponudbene tablice, tablica „Vrijednosti za bodovanje ponude“, stavka 3, a koja se automatski izračunava kao omjer iznosa „Zajamčena ušteda energije“ i iznosa „Ukupna naknada u razdoblju do završetka energetske obnove (subvencionirani dio energetske usluge)“ koje ponuditelj navede u svojoj ponudi.  Izračunata vrijednost za „Učinak subvencije“ se iskazuje kao pozitivan decimalni broj s dva decimalna mjesta, zaokruživanjem na drugu decimalu.

BODOVANJE: Maksimalni broj bodova (B3) koji ponuditelj može dobiti prema kriteriju „Učinak subvencije“ iznosi 50 bodova. 
Onaj ponuditelj koji ponudi najveću vrijednost za „Učinak subvencije“ dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:
B3 = ηponude / ηmax x 50
Značenje simbola u formuli:
B3 - Vrijednost bodova ponude prema kriteriju „Učinak subvencije“. Bodovna vrijednost se iskazuje kao pozitivan decimalni broj s jednim decimalnim mjestom, zaokruživanjem na prvu decimalu.
ηponude  -  Vrijednost za „Učinak subvencije“ iz ponude koja se boduje
ηmax  -  Najveća ponuđena vrijednost za „Učinak subvencije“ između svih valjanih ponuda
Ponudbena vrijednost za ovu stavku iskazuje se u kalendarskim danima, a računa se od datuma sklapanja ugovora o energetskom učinku koji će se sklopiti temeljem ovog postupka javne nabave. Vrijednost koju ponuditelj navede u ovoj tablici za stavku "Rok za izradu Projekta" predstavlja krajnji rok u kojem se ponuditelj obvezuje izraditi i dostaviti u APN projektnu dokumentaciju za poboljšanje energetskih svojstava Zgrade (Projekt). Projekt mora obuhvatiti i razraditi sve potrebne mjere energetske učinkovitosti i računski dokaz da će se provedbom Energetske obnove u skladu s Projektom postići zajamčena razina energetske učinkovitosti u skladu s Dokumentacijom o nabavi i Ponudi ponuditelja. Ponuditelj može ponuditi jednu od predviđenih vrijednosti odabirom iz padajućeg izbornika u polju (ćeliji) u koje se unosi ponudbena vrijednost. Ponudbena vrijednost za ovu stavku ne može biti veća od 120 dana. Ponuđena vrijednost se uzima u obzir pri ocjenjivanju i bodovanju ponude na način opisan u dokumentaciji o nabavi.

Vrijednost koja se boduje prema kriteriju "Rok za izradu Projekta“ je ponudbena vrijednost koju ponuditelj navede u svojoj ponudi (odabirom jedne od ponuđenih vrijednosti iz padajućeg izbornika), u prilogu ove dokumentacije o nabavi, Prilog 1 - Ponudbene tablice, tablica „Ponudbene stavke“, st. 5. 

BODOVANJE: Maksimalni broj bodova (B4) koji ponuditelj može dobiti prema kriteriju „Rok za izradu Projekta“ iznosi 1 bod. 
Onaj ponuditelj koji ponudi najmanju vrijednost za „Rok za izradu Projekta“ dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:
B4 = RP,min / RP,ponude x 1
Značenje simbola u formuli:
B4  - Vrijednost bodova ponude prema kriteriju „Rok za izradu Projekta“. Bodovna vrijednost se iskazuje kao pozitivan decimalni broj s jednim decimalnim mjestom, zaokruživanjem na prvu decimalu.
RP,ponude  -  Vrijednost za „Rok za izradu Projekta“ iz ponude koja se boduje
RP,min  -  Najmanja ponuđena vrijednost za „Rok za izradu Projekta“ između svih valjanih ponuda.


Winner: Narodne novine d.d.
Number of bids: 0